hotchpotch/miracl-hf-unified huggingface dataset:
देवीप्रसाद चट्टोपाध्याय
देवीप्रसाद चट्टोपाध्याय (19 नवम्बर 1918 – 8 मई 1993) भारत के गणमान्य मार्क्सवादी दार्शनिक तथा इतिहासकार थे। उन्होने प्राचीन भारतीय दर्शन में भौतिकवादी संस्कृति की गवेषणा में महत्वपूर्ण योगदान दिया। उन्होने प्राचीन भारतीय लोकायत दर्शन पर बहुत काम किया। प्राचीन भारतीय विज्ञान के इतिहास तथा प्राचीन भारत में वैज्ञानिक विधि के विषय में उनके कार्य भी बहुत महत्वपूर्ण हैं, विशेष रूप से प्राचीन भारत के चिकित्साशास्त्रियों चरक तथा सुश्रुत पर उनका अनुसंधान कार्य उच्च कोटि का है।
उनको साहित्य एवं शिक्षा के क्षेत्र में सन १९९८ में भारत सरकार द्वारा पद्म भूषण से सम्मानित किया गया था।
किशमिश
किशमिश सूखे अंगूरों को कहा जाता है। ये एक फ़ारसी शब्द है, पारम्परिक रूप से बड़े अकार के अंगूरों की दाख (किशमिश) को हिन्दी में मुनक्का कहा जाता है।
किशमिशों के वज़न का ६७% से ७२% शक्कर होता है, जो अधिकतर ग्लूकोस और फ़्रूक्टोस के रूप में होता है। इनका ३% भाग प्रोटीन और ३.५% भाग पाचन में मददगार फ़ाइबर (रेशा) होता है। ख़ुबानियों और आलू बुख़ारों की तरह इनमें लाभदायक प्रति आक्सीकारक (ऐंटी- ऑक्सिडॅन्ट​) की बहुत मात्रा होती है लेकिन ताज़े अंगूरों की तुलना में विटामिन सी कम होता है। इनमें सोडियम कम होता है और कोलेस्टेरॉल बिलकुल नहीं होता। अनुसन्धान में कुछ संकेत मिलें हैं कि अधिक रक्तचाप (ब्लड प्रेशर) वाले मरीज़ों द्वारा किशमिशों का सेवन करने से उनके रक्तचाप पर कुछ लाभदायक असर होता है, हालांकि इसपर अभी अधिक अध्ययन की ज़रुरत है। अंगूर और किशमिश कुत्तों के गुर्दों को खराब कर सकते हैं। इसका सही कारण अभी ज्ञात नहीं है लेकिन पालतू कुत्तों को यह दो चीजें कभी खाने के लिए नहीं देनी चाहियें।
कार्ल गुस्टाफ युंग
कार्ल गुस्टाफ युंग (जर्मन : (ˈkarl ˈɡʊstaf ˈjʊŋ); 26 जुलाई 1875 – 6 जून 1961) स्विटजरलैण्ड के मनोवैज्ञानिक तथा मनश्चिकित्सक थे। उन्होने वैश्लेषिक मनोविज्ञान (analytical psychology) की नींव डाली।
मनोविश्लेषण सिद्धान्त संप्रदाय के संस्थापक फ्राइड, एडलर और युंग ये तीनों ही माने जाते हैं। युंग, फ्राइड के सहयोगी एवं शिष्य थे। फ्राइड के बाद मनोविश्लेषण संप्रदाय के कार्य को सबसे अधिक युंग ने ही आगे बढ़ाया।
कार्ल गस्टेव युंग का जन्म स्विट्जरलैण्ड के कैस्विल नगर में 26 जुलाई 1875 को हुआ। इनके पिता पादरी थे। इस कारण युंग के प्रारम्भिक जीवन पर दर्शन और धर्म का पर्याप्त प्रभाव पड़ा। उन्होंने चिकित्साशास्त्र में उपाधि प्राप्त की। 1907 में वे फ्राइड के सम्पर्क में आये।
फ्राइड, युंग और एडलर ने मिलकर मनोविश्लेषण संप्रदाय की स्थापना की और इसके विकास के लिए तीनों साथ-साथ कार्य करने लगे। परन्तु कालान्तर में युंग ने 1912 में फ्राइड का साथ छोड़ दिया। फ्राइड से अलग होने का कारण यह था कि फ्राइड हर क्षेत्र में काम (Sex) तथा लिबिडो (Libido) पर अधिक बल देता था। युंग ने स्वीकार किया कि व्यक्ति के जीवन में काम या लिबिडो का महत्त्वपूर्ण स्थान है परन्तु इसे इतना अधिक महत्व नहीं देना चाहिए जितना फ्राइड ने दिया।
1913 में उसने नये संप्रदाय की स्थापना की। इस संप्रदाय को ‘विश्लेषी मनोविज्ञान’ (एनालिटिकल साइक्लोजी) के नाम से जाना गया। युंग ने कई देशों के साथ भारत की भी यात्रा की और ये भारतीय संस्कृति तथा इसके दर्शन से बहुत प्रभावित हुए।
युंग ने व्यक्तित्व संरचना में अहम् तथा स्व (Ego and Self), व्यक्तिगत अचेतन (Personal unconciousness) एवं सामूहिक अचेतन (Collective unconscious), मुखौटा (Persona), एनिमा या अन्तःनारी (Anima), एनिमस या अन्तःनर (Animus), छाया (Shadow) सम्बन्धी संकल्पनाओं को प्रस्तुत किया। लिबिडो या काम-वासना पर भी उसने अपने विचारों को प्रस्तुत किया।
कार्ल गुत्स्‌को
कार्ल गुत्स्‌को (Karl Ferdinand Gutzkow ; १७ मार्च १८११ - १६ दिसम्बर १८७८) उन्नीसवीं शताब्दी के मध्य के तरुण जर्मन आन्दोलन के उल्लेखनीय जर्मन साहित्यकार थे।
इनका जन्म एक निर्धन परिवार में हुआ था। लेकिन उनमें प्रतिभा और महत्वाकांक्षा थी। साहित्यजगत में सफलता प्राप्त करने का उन्होंने निश्चय कर लिया था। जर्मनी के प्रगतिशील विचारोंवाले युवक लेखकों के ये नेता हो गए। 1835 ई॰ में उनका उपन्यास ‘"वैली दि डाउटर"’ छपा जिसके माध्यम से इन्होंने बड़े साहस के साथ जीवन की भौतिक आवश्यकताओं पर बल दिया। इस पुस्तक की तीव्र आलोचना हुई और अनैतिकता के दोष का तर्क देकर तत्कालीन शासन ने इसपर प्रतिबंध लगा दिया। गुत्स्‌कों को भी जेल की सजा हुई। एक दूसरा उपन्यास "नेबेनियांद ईरा"' (Nebeneind era) में उन्होंने जर्मनी के तत्कालीन सामाजिक जीवन का बड़ा व्यापक चित्र प्रस्तुत किया है। इन्होंने नाटक भी लिखे। ‘"वील ए कोस्ता"’ (Weil a Costa) में इन्होंने धार्मिक स्वतंत्रता की आवाज उठाई है। इनका एक उपन्यास ‘"द नाइटस ऑव द स्पिरिट"’ है जिसमें राजनीतिक शक्ति के प्रश्न का विवेचन है।
निर्देशांक पद्धति
निर्देशांक पद्धति (, , ) ज्यामिति में ऐसी प्रणाली को कहते हैं जिसमें एक या उस से अधिक अंकों के प्रयोग से किसी भी बिंदु का किसी दिक् (स्पेस) में स्थान पूर्ण रूप से बताया जा सके। यह दिक् मनुष्यों का जाना-पहचाना त्रिआयामी (तीन डिमॅनशनों वाला) हो सकता है या फिर ऐसा कोई उलझा हुआ बहुमोड़ (मैनीफ़ोल्ड) दिक् जिसकी गणित में कल्पना की जाती है। सरल एक, दो या तीन आयामों वाले दिक् में अक्सर कार्तीय निर्देशांक पद्धति का प्रयोग किया जाता है, हालांकि गोलीय निर्देशांक पद्धति और ध्रुवीय (पोलर) पद्धति जैसी अन्य प्रणालियाँ भी उपलब्ध हैं।
शिरोबिंदु
शिरोबिंदु () किसी स्थान के ठीक 'ऊपर' खगोलीय गोले पर स्थित काल्पनिक बिंदु को कहते हैं। इस परिभाषा में 'ऊपर' का मतलब वह दिशा जो गुरुत्वाकर्षण के बल से बिलकुल उल्टी तरफ़ हो। ध्यान दें कि शिरोबिंदु से विप्रीय दिशा के बिंदु को अधोबिंदु () कहते हैं।
सिद्धांत ग्रंथो में इसके लिए खमध्य शब्द का प्रयोग हुआ है। ख वर्ण खगोल को इंगित करता है जैसे भूगोल और खगोल भू और ख का अंतर है।  वैज्ञानिक शब्दावली आयोग ने भी इसको खमध्य और शिरोबिंदु कहा है।
अधोबिंदु
अधोबिंदु () किसी स्थान के ठीक 'नीचे' खगोलीय गोले पर स्थित काल्पनिक बिंदु को कहते हैं। इस परिभाषा में 'नीचे' का मतलब वह दिशा जिसमें गुरुत्वाकर्षण का बल खींच रहा हो। ध्यान दें कि अधोबिंदु से विप्रीय दिशा के बिंदु को शिरोबिंदु () कहते हैं।
आलेखीय प्रक्षेपण
किसी त्रिबीमीय वस्तु के भागों को समतल धरातल या सीधी रेखा पर निरूपित करने को प्रक्षेपण (Projection) नाम दिया गया है।
आलेखीय प्रक्षेपण (ग्राफिकल प्रोजेक्शन) : यदि सीधी रेखा १ पर स्थित A, B, C, D आदि बिंदुओं से सीधी रेखा पर लंब AA, BB CC आदि डाले जाएँ, तो रेखा १ पर "लंबकोणीय" प्रक्षेप प्राप्त होता है। इसी प्रकार यदि किसी ठोस पिंड के प्रत्येक बिंदु से किसी समतल धरातल पर लंब डाले जाएँ, तो हमें उस पिंड का लंबकोणीय प्रक्षेप उस धरातल पर प्राप्त होता है। यदि लंब रेखाएँ AA, BB, CC, आदि परस्पर समांतर हों, तब यह प्रक्षेप "समांतर प्रक्षेप' कहलाता है, यदि ये सभी रेखाएँ किसी एक बिंदु पर मिलती हों तब इसे केंद्रीय प्रक्षेप कहेंगे।
खगोलीय ध्रुव
खगोलीय ध्रुव () आकाश में दो काल्पनिक बिन्दुओं को कहा जाता है जहाँ पृथ्वी के घूर्णन (रोटेशन) का अक्ष पृथ्वी के इर्द-गिर्द बने काल्पनिक खगोलीय गोले को काटता है। यानि अगर यह कल्पना की जाए कि पूर्वी पृथ्वी एक महान गोले के ठीक बीच में स्थित है और उस गोले की अन्दर की तरफ़ आसमान में दिखने वाले सभी तारे चिपके हुए हैं, तो पृथ्वी के उत्तरी ध्रुव पर अगर सीधा सिर के ऊपर देखा जाए तो वहाँ उस खगोलीय गोले का 'खगोलीय उत्तरी ध्रुव' दिखेगा। इसी तरह अगर पृथ्वी के दक्षिणी ध्रुव पर खड़ा हुआ जाए तो सिर के बिलकुल ऊपर खगोलीय गोले पर दिखने वाला बिंदु 'खगोलीय दक्षिणी ध्रुव' होगा।
रात में ध्रुव तारा उत्तरी खगोलीय ध्रुव के बहुत समीप पड़ता है जबकि ऑक्टैन्ज़​​ तारामंडल का धुंधला-सा दिखने वाला सिग्मा ऑक्टैनिस​ तारा दक्षिणी खगोलीय ध्रुव के पास पड़ता है।
इंदर सभा
इंदर सभा () एक उर्दू का नाटक और ओपेरा है जिसे लखनऊ के अवध दरबार से सम्बन्ध रखने वाले लेखक व कवि आग़ा हसन अमानत​ ने लिखा और जिसे मंच पर सबसे पहले सन् १८५३ में प्रस्तुत किया गया। यह उर्दू की सबसे पहली रचाई जाने वाली नाटकीय कृति मानी जाती है।
इन्दर सभा की अश्लीलता और भौंडेपन से क्षुब्ध होकर भारतेन्दु हरिश्चन्द्र ने 'बन्दर सभा' नामक नाटक की रचना की थी। १८६३ में इसे फ़्रीडरिख़ रोज़न () ने यूरोपीय पाठकों के लिए जर्मन भाषा में अनुवादित किया, जो कि उस समय के समीक्षकों के द्वारा सराहा गया था। १९३२ में मदन थियेटर ने इसपर आधारित एक फ़िल्म 'इन्द्रसभा' भी बनाई थी। ध्यान दें कि जबकि मूल नाटक का नाम लोक-बोली के अनुसार 'इंदर सभा' था, इसपर आधारित फ़िल्म का नाम संस्कृत-प्रथानुसार 'इन्द्रसभा' था।
यह ओपेरा दिव्यलोक में महराज इन्द्र के राजदरबार को पृष्ठभूमि बनाकर लिखा गया है। पूरा नाटक काव्य-रूप में लिखा हुआ है और इसकी मुख्य कहानी एक परी (अप्सरा) और एक राजकुमार के बीच की प्रेमकथा है। नाटक में पटाख़ों और नक़ाबों जैसी नाटकीय तकनीकों का प्रयोग किया गया है। वैसे तो अमानत ने यह नाटक अवध के राजदरबार में रचाने के लिए ही लिखा था लेकिन इसके गीत जल्द ही लोक-संस्कृति में प्रवेश कर गए और "आने वाली कम-से-कम दो पीढ़ियों तक अवध के गीतकार और कलाकार इंदर सभा के गाने गाते थे"। इसका हिन्दी-उर्दू की गीत परम्परा के विकास पर भी प्रभाव पड़ा। नाटक में "३१ ग़ज़लें, ९ ठुमरियाँ, ४ होलियाँ, १५ गीत, २ चौबोले और ५ छंद सम्मिलित थे जिनपर आधारित कई नृत्य प्रस्तुत किये जा सकते थे"।
इस नाटक का सीधा प्रभाव १९वीं और २०वीं में बाद में आने वाले कई उर्दू नाटकों पर बड़ा जिनमें ख़ादिम हुसैन अफ़सोस का 'बज़्म-ए-सुलयमान' (सन् १८६२), भैरों सिंह अस्मत​ का 'जश्न-ए-परिस्तान' और ताज महल फ़ार्रूख़​ का 'निगारिस्तान-ए-फ़ार्रूख़​' शामिल हैं।
१९३२ में प्रस्तुत की गई फ़िल्म 'इन्द्रसभा' भारतीय सिनेमा के इतिहास की सबसे पहली बोलने वाली (टाकीज़) फ़िल्म थी। सबसे पहली भारतीय ध्वनिपूर्ण फ़िल्म 'आलम आरा' थी और 'इन्द्रसभा' ठीक उस से अगले ही वर्ष रिलीज़ हुई। यह २११ मिनट लम्बी थी और इसमें 71 गाने थे, जो विश्व-इतिहास में किसी भी बनी हुई फ़िल्म में सर्वाधिक हैं। 'इन्द्रसभा' फ़िल्म जमशेदजी फ़्रामजी मदन की 'मदन थियेटर' नामक कम्पनी ने बनाई थी।
इंदर सभा के एक दृश्य में देवताओं के राजा इन्द्र अपने दरबार में प्रवेश करते हैं और एक चौबोले में कहते हैं कि:
चौबोला
चौबोला या चौबोल उत्तर भारत और पाकिस्तान की काव्य परम्परा में प्रयोग होने वाली चार पंक्तियों की एक छंद शैली है, जो अक्सर लोक-गीत में प्रयोग की जाती है।
चौबोलों का प्रयोग अक्सर नौटंकियों में होता है और इसके कुछ अच्छे उदाहरण 'सुल्ताना डाकू नौटंकी' में मिलते हैं। मिसाल के लिए एक दृश्य में सुल्ताना अपनी प्रेमिका को समझाता है कि वह ग़रीबों की सहायता करने के लिए पैदा हुआ है और इसीलिए अमीरों को लूटता है। उसकी प्रेमिका (नील कँवल) कहती है कि उसे सुल्ताना की वीरता पर नाज़ है (इसमें रूहेलखंड की कुछ खड़ी-बोली है): प्रसिद्ध उर्दू नाटक इंदर सभा के एक दृश्य में देवताओं के राजा इन्द्र अपने दरबार में प्रवेश करते हैं और एक चौबोले में कहते हैं कि:
गोलीय निर्देशांक पद्धति
गोलीय निर्देशांक पद्धति () तीन आयामों (डायमेंशनों) वाले आकाश में प्रयोग होने वाली ऐसी निर्देशांक पद्धति होती है जिसमें उस आकाश में मौजूद किसी भी बिंदु का स्थान तीन अंकों से निर्धारित हो जाता है: ज़ाहिर है कि ऐसी पद्धति में पहले से ही किसी मूल केंद्र, शिरोबिंदु दिशा और मूल समतल का चुनाव कर लेना आवश्यक है। इस चुनाव के बाद हर बिंदु का स्थान इन तीनों अंकों - ("r", "θ", "φ") - के आधार पर बतलाया जा सकता है। कभी-कभी 'ध्रुवीय कोण' के स्थान पर 'उत्कर्ष या ऊँचाई कोण' () का प्रयोग होता है जो मूल समतल से ऊँचाई मापता है।
भूगोल में जगहों का अंकन करने वाली अक्षांश-रेखांश (लैटिट्यूड-लॉन्गिट्यूड) प्रणाली (यानि भूगोलीय निर्देशांक प्रणाली) एक गोलीय निर्देशांक प्रणाली का उदाहरण है। इसमें: इस व्यवस्था में किसी स्थान की: ध्यान रहे कि अपने आकार और घूर्णन (रोटेशन) की वजह से भूमध्य रेखा का निर्धारण तो प्रकृति द्वारा तय था, लेकिन दोनों ध्रुवों के बीच चलने वाली मध्याह्न रेखा (प्राइम मेरिडियन) कहीं भी हो सकती थी। यह केवल एक ऐतिहासिक इत्तेफ़ाक है कि उसका चुनाव इंग्लैण्ड से निकलने के लिए किया गया और विश्वभर में स्वीकृत हो गया।
दिगंश
दिगंश या ऐज़िमुथ () किसी गोलीय निर्देशांक प्रणाली () में एक विशेष कोण (ऐंगल) के माप का नाम है।
उदाहरण के लिए, अगर धरती पर खड़े किसी दर्शक के लिए किसी तारे का दिगंश मापना हो तो खगोलीय निर्देशांक पद्धति के अनुसार यह किया जा सकता है। इसमें दर्शक को खगोलीय गोले के उत्तरी ध्रुव से जोड़ने वाली काल्पनिक रेखा मानक दिशा होती है। दर्शक का चारों ओर का क्षितिज एक समतल होता है, जिसमें यह मानक दिशा की रेखा भी विद्यमान होती है। दर्शक को तारे से जोड़ने वाली एक अन्य रेखा को लम्ब (परपेंडिक्युलर) के प्रयोग से इस समतल पर उतारा जाने से दर्शक और समतल पर उस तारे के नीचे वाले बिंदु के बीच एक दूसरी रेखा बनती है। इस रेखा और मानक दिशा की रखा के बीच का कोण ही दिगंश कहलाता है।
नौवहन, खगोलशास्त्र, अभियांत्रिकी और सैन्य क्षेत्र में मिसाइल इत्यादि की उड़ान निर्धारित करने के लिए दिगंश का बहुत प्रयोग होता है। दिगंश एक कोण है इसलिए इसका माप आमतौर पर डिग्री (°) में किया जाता है।
प्रेक्षणात्मक खगोलिकी
अवलोकन खगोल विज्ञान खगोलीय विज्ञान का एक प्रभाग है, जो कि सैद्धांतिक खगोल भौतिकी के विपरीत, जो मुख्य रूप से भौतिक मॉडल के औसत दर्जे का प्रभाव खोज रही है, यह दूरबीन और अन्य खगोलीय उपकरण का उपयोग करके आकाशीय पिंडों को अवलोकित करने की प्रथा है। एक विज्ञान के रूप में, खगोल विज्ञान के दूर ब्रह्मांड के गुणों के साथ प्रत्यक्ष प्रयोग संभव नहीं हैं। तथापि, खगोलविदों एक विशाल संख्या में तारकीय घटना की जांच कर सकते हैं। यह अनुमति देता है के लिए अवलोकन डेटा का रेखांकन और सामान्य प्रवृत्तियों को दर्ज कर सकते हैं।
खगोलीय निर्देशांक पद्धति
खगोलीय निर्देशांक पद्धति () ब्रह्माण्ड में किसी भी प्रकार की खगोलीय वस्तु (ग्रह, उपग्रह, तारा, गैलेक्सी, नीहारिका, वग़ैराह) का स्थान निर्धारित करने का एक तरीक़ा है। जहाँ तक मनुष्यों का अनुभव है पूरा ब्रह्माण्ड एक तीन आयामों (डायमेंशन) वाला क्षेत्र है। इसमें एक निर्देशांक पद्धति के ज़रिये किसी भी स्थान को अंकों के साथ बताया जा सकता है।
खगोलशास्त्रियों के समुदाय में कई भिन्न खगोलीय निर्देशांक प्रणालियों का इस्तेमाल होता है। इन सब में एक 'मूल समतल' () चुना जाता है (जो खगोलीय गोले को दो गोलार्धों में बांटता है) और एक प्रमुख दिशा () को चुना जाता है। अब किसी भी वस्तु का स्थान तीन चीज़ों से बताया जा सकता है:
सबसे ज़्यादा प्रयोगित प्रणालियाँ नीचे की तालिका में दी गई हैं। हर एक का नाम उसके चुने हुए मूल समतल के नाम पर रखा गया है।
पेशियों का खिंचाव
जब अत्यधिक खिंचाव के कारण पेशियों के फाइबर फट जाते हैं तो इसे पेशियों का खिंचाव (pulled muscle) कहते हैं। इसी तरह का घाव यदि स्नायुओं (लिगामेन्ट्स) में हो तो उसे मोच (स्प्रेन) कहते हैं।
मुख्य लक्षण हैं - कुछ सीमित स्थानों पर दर्द, अकड़न (स्टिफनेस), क्षतिग्रस्त पेशियों के आसपास त्वचा का रंग बदल जाना आदि
विषुव (खगोलीय निर्देशांक)
Earth-lighting-equinox PL.png
खगोलशास्त्र में विषुव () समय के उस क्षण को कहते हैं जिसके आधार पर किसी खगोलीय निर्देशांक प्रणाली () के तत्वों की परिभाषा की जाती है। उदाहरण के लिए भूमध्यीय निर्देशांक प्रणाली ऐसी एक प्रकार की पद्धति है और इसमें खगोलीय मध्य रेखा, खगोलीय ध्रुव और बसंत विषुव की दिशा को पहले से तय करके किसी भी वस्तु का स्थान इनके हिसाब से लगाया जाता है। ध्यान रहे कि समय के साथ यह सभी बदलते रहते हैं इसलिए किसी खगोलीय निर्देशांक प्रणाली में एक समय को मानक मानकर उसी के आधार पर निर्देशांक बताये जाते हैं। 'विषुव' युग से अलग चीज़ है क्योंकि युग वह समय होता है कि जब किसी खगोलीय वस्तु की स्थिति मापी गई हो।
'विषुव' और 'युग' को समझने के लिए एक सरल तुलना दी जा सकती है। फ़र्ज़ कीजिये की एक अनंत विस्तृत मैदान पर व्यक्ति 'अमित' खड़ा है लेकिन वह निरंतर चल रहा है। यह भी कल्पना कीजिये कि बहुत से अन्य व्यक्ति 'क', 'ख', 'ग', 'घ', इत्यादि भी उस मैदान पर है और वे भी निरंतर जगह-से-जगह चल रहे हैं। अब अगर हम चाहें तो 'अमित' पर आधारित एक आसान-सी निर्देशांक पद्धति बना सकते हैं। हम यह कह सकते हैं कि १५ मार्च २०१२ को ठीक पाँच बजे जहाँ 'अमित' था, वही हमारी निर्देशांक प्रणाली का केंद्र है। यह क्षण 'विषुव' कहलाएगा। अब हम किसी भी अन्य क्षण पर अन्य वस्तुओं के स्थान को बता सकते हैं। हम कह सकते हैं कि २० मार्च २०१२ को ठीक नौ बजे व्यक्ति 'ख' अमित के विषुव वाले स्थान से १० मीटर मुख की ओर और ८ मीटर दाई ओर था। यह समय 'युग' कहलाएगा। ध्यान दें कि 'युग' के क्षण में 'अमित' वहाँ से हिल चुका था जहाँ से निर्देशांक बताए जा रहें हैं लेकिन स्पष्टता से स्थिति बताने के लिए 'अमित' के 'विषुव' के क्षण वाले स्थान को ही मूल केंद्र बनाकर सभी स्थितियाँ बताई जा रहीं हैं।
खगोलशास्त्र में वस्तुओं की स्थितियाँ इसी तरह बताई जाती हैं। काफ़ी समय तक यह स्थितियाँ बिलकुल ठीक तो नहीं लेकिन काफ़ी हद तक ठीक होती हैं। लेकिन कई सालों के बाद यह इतनी अलग हो जाती हैं कि खगोलशास्त्री नए विषुव और युग का चुनाव करके अपनी स्थानीय तालिकाओं का अद्यतन कर लेते हैं। आमतौर पर नए चुने जाने वाले विषुव और युग के क्षणों को नाम दिए जाते हैं।
खगोलशास्त्रियों द्वारा वर्तमान में इस्तेमाल होने वाले विषुव का नाम J2000.0 है और यह १ जनवरी २००० के दोपहर के १२ बजे का क्षण है। इस से पहले प्रयोग होने वाले मानक विषुव का नाम B1950.0 था।
मोच
किसी अस्थिसंधि (ज्वाइंट) के स्नायु (लिगामेन्ट) जब अपनी क्षमता से अधिक खिंच जाते हैं तो इस प्रकार की चोट को मोच (sprain) कहते हैं। चोट लगने के साथ ही सूजन शुरू हो जाती है। मोच किसी भी जोड़ में हो सकता है पर एड़ी और कलाई के जोड़ पर ज्यादा मोच आती है।
लिगामेंट्स कठोर, लचीले और रेशेदार ऊतक होते हैं, जो जोड़ों में दो हड्डियों को आपस में जोड़ने का काम करते हैं। मोच के दौरान लिगामेंट में थोड़ी बहुत चोट भी लग सकती है या ये पूरी तरह अलग भी हो सकते हैं।  मोच का निदान भौतिक परिक्षण द्वारा किया जा सकता है। दर्द, सूजन, बुंदी चोट (ब्रुस), इससे जोड़ों को हिलाने-डुलाने में कष्ट और अस्थिबंध के फटने पर चट-चट की आवाज होती है। प्रभावित अंग का इस्तेमाल करने में मुश्किल होता है।
साधारण मोच या फिर आघात से हुई गठिया में दर्द का इलाज आराम करना और दर्द निवारक दवाएँ (जैसे ऐस्परीन या आईबूप्रोफेन) लेना है। सूजन की जगह पर हल्के कसकर पट्टी बाँध देने से सूजन कम हो जाती है और आराम पड़ता है। मोच को ठीक होने के लिए 2 से 3 दिनों तक चोट के हिस्से को कम हिलाने-डुलाने से मदद मिल सकती है।
अस्थिबंध (लिगामेंट) की क्षमता से अधिक खींच जाने या मॉसपेशीयॉ के फटने में शल्यक्रिया की जरूरत पड़ सकती है।
राय कृष्णदास
राय कृष्णदास (जन्म- 13 नवम्बर 1892, वाराणसी, उत्तर प्रदेश ; मृत्यु- 21 जुलाई 1980) हिन्दी गद्यगीत के प्रवर्तक थे। इन्होंने भारत कलाभवन की स्थापना की थी, जो काशी हिन्दू विश्वविद्यालय का अंग है। कला के क्षेत्र में अप्रतिम योगदान के कारण राय कृष्णदास को भारत सरकार द्वारा 'पद्म विभूषण' की उपाधि प्रदान की गयी।
राय कृष्णदास का जन्म 13 नवम्बर 1892 को वाराणसी के प्रतिष्ठित राय परिवार में हुआ था। भारतेन्दु हरिश्चन्द्र से पारिवारिक सम्बन्ध होने के कारण राय साहब का परिवार साहित्य और कलाप्रेमी था, जिसका राय साहब पर गहन प्रभाव पड़ा। राय साहब के पिता राय प्रह्लाददास हिन्दी प्रेमी थे। जयशंकर प्रसाद और मैथिलीशरण गुप्त से निकट सम्पर्क के कारण राय साहब आठ वर्ष की अवस्था से ही कविता रचने लगे थे। राय साहब बारह वर्ष के ही थे, तभी उनके पिता का असमय निधन हो गया। अतः उनकी स्कूली शिक्षा बाधित हो गयी। उन्होंने स्वाध्याय से ही हिन्दी, अंग्रेजी और बंगला भाषा-साहित्य का गहन अध्ययन किया। राय साहब अद्भुत स्मरणशक्ति सम्पन्न थे। अज्ञेय जी ने 'स्मृति लेखा' में उन्हें 'स्मरण का स्मृतिकार' कहा है।
भारतीय कला के क्षेत्र में राय साहब का अप्रतिम योगदान है। कला के प्रति राय साहब इतने समर्पित रहे कि जनवरी 1920 में अपने खर्चे से 'भारतीय कला-परिषद्' की स्थापना की, जो 1930 में नागरी प्रचारिणी सभा का अभिन्न अंग हो गया। 1950 में काशी हिंदू विश्वविद्यालय में 'भारत कलाभवन' की स्थापना में राय साहब का ही योगदान रहा।
राय साहब विलक्षण प्रतिभा के धनी थे। स्मरण शक्ति तो अद्वितीय थी ही, ज्ञान का अक्षय कोष भी उनके पास था। जयशंकर प्रसाद जी अपनी रचनाओं के सम्बन्ध में उनसे हमेशा सलाह लेते थे। गुप्त जी की 'भारत-भारती' का जो रूप आज है, उसमें राय साहब की महती भूमिका है। 'निराला' के प्रबंध काव्य 'तुलसीदास' की भूमिका राय साहब ने ही लिखी है। अज्ञेय जी की साहित्यिक प्रतिभा के निर्माण में राय साहब का अनुपम योगदान है। अपने सौम्य व्यवहार, अनुपम कला-प्रेम और अद्वितीय स्मरण-शक्ति के कारण राय साहब हिन्दी समाज में 'नेही', 'सरकारजी', 'कला निधि', 'आर्टफुल मैन' और 'आर्ट हिस्टोरियन' के रूप में समादृत हैं।
भरतीय कला और संस्कृति के शिखर पुरुषों अवनीन्द्रनाथ ठाकुर, नंदलाल बसु और काशी प्रसाद जायसवाल से राय साहब की घनिष्ठता रही। इससे राय साहब की कलात्मक अभिरुचि और प्रतिभा में व्यापक संवर्धन हुआ। कला और साहित्य के क्षेत्र में राय साहब के अप्रतिम योगदान के कारण उन्हें मेरठ और काशी विश्वविद्यालयों द्वारा डी०लिट्० की उपाधि से सम्मानित किया गया। भारत सरकार ने 1963 में उन्हें 'पद्मभूषण' और 1980 में 'पद्मविभूषण' से सम्मानित किया। 'साहित्य वाचस्पति' से सम्मानित होने के साथ ही राय साहब को 'ललित कला अकादमी' का फेलो भी नामित किया गया।
काव्य संग्रह- ब्रजरज (ब्रजभाषा), भावुक (खड़ीबोली)
कला- भारत की चित्रकला, भारत की मूर्तिकला
गद्यगीत- साधना, छायापथ
संवादात्मक निबन्ध- संलाप, प्रवाल
कहानी संग्रह- अनाख्या, सुधांशु, आँखों की थाह
अनुवाद- खलील जिब्रान के 'दि मैड मैन' का 'पगला' शीर्षक से हिन्दी अनुवाद।
संस्मरण- जवाहर भाई
संपादन- कलानिधि (हिन्दी त्रैमासिक)
1. 'हिन्दी के निर्माता'- कुमुद शर्मा
2. 'स्मृति-लेखा'- अज्ञेय
3. 'हिन्दी साहित्य कोश' द्वितीय भाग- संपादक: डॉ० धीरेन्द्र वर्मा
निकलोडियन भारत
निकलोडियन भारत (अंग्रेज़ी: Nickelodeon India) या निक (अंग्रेज़ी: Nick), बच्चों को समर्पित एक टेलीविजन चैनल है जिसका मुख्यालय भारत में मुंबई में स्थित है। यह वायाकॉम 18 का हिस्सा है। भारत में निकलोडियन चार भाषाओं क्रमश: हिंदी, तमिल, तेलुगु और कन्नड़ में उपलब्ध है। इसे भारत में सन 1999 में वायाकॉम इंटरनेशनल द्वारा शुरु किया गया था जबकि आज इसका संचालन वायाकॉम 18 द्वारा किया जाता है। भारत में यह सभी प्रमुख केबल टीवी प्लेटफार्मों पर उपलब्ध है। निकलोडियन भारत को श्रीलंका और बांग्लादेश में सभी देय टीवी प्लेटफार्मों पर देखा जा सकता है।
निकलोडियन को 16 अक्टूबर 1999 को भारत में लॉन्च किया गया था। ज़ी टीवी वायाकॉम के साथ किए गए सौदे में, केबल ऑपरेटरों को चैनल वितरित करने के लिए प्रभारी था इसके अलावा, ज़ी टीवी ने अपने मुख्य चैनल पर "ज़ी टीवी" नामक एक निकेलोडियन-ब्रांडेड प्रोग्रामिंग ब्लॉक लॉन्च किया, जिसे वायाकॉम इंटरनेशनल और ज़ी एंटरटेनमेंट एंटरप्राइजेज के बीच एक वितरण सौदे के हिस्से के रूप में कहा गया। इसे 2002 में कार्टून नेटवर्क ब्लॉक द्वारा बदल दिया गया था।
2004 में वायकॉम ने भारत में निकलोडियन को फिर से अपना दर्शक वर्ग बढ़ाने के लिए नया रूप दिया, जिसमें चैनल को निक के रूप में ब्रांडिंग करना, स्थानीय कार्यक्रम बनाना और हिंदी ऑडियो ट्रैक लॉन्च करना शामिल था। वायाकॉम ने 2007 में सन नेटवर्क के साथ एक प्रोग्रामिंग डील पर हस्ताक्षर किए जिसके अनुसार निकेलोडियन शो तमिल और तेलुगु में डब किए गए चट्टी टीवी पर प्रसारित होंगे। यह सौदा बाद में रद्द कर दिया गया जब निकलोडियन ने अपने स्वयं के चैनल पर तमिल और तेलुगु ऑडियो ट्रैक जोड़ने का फैसला किया।
25 जून 2010 को अमेरिका में उपयोग किए गए नए लॉन्च किए गए लोगो का उपयोग करते हुए, निक इंडिया को पुन: भेज दिया गया। यह इस बदलाव से गुजरने वाला अंतिम प्रमुख बाजार था। 2011 में वायकॉम 18 ने सोनिक नामक एक नया चैनल लॉन्च किया। शुरुआत में 2016 में कॉमेडी पर अपना ध्यान केंद्रित करने से पहले चैनल एक्शन और रोमांच पर केंद्रित था।
वायाकॉम 18 मोशन पिक्चर्स ने कीमोन एंड नानी को स्पेस एडवेंचर में वितरित किया, जो 2012 में निकलोडियन इंडिया सीरीज़ कीमोन एके पर आधारित फिल्म थी। [10] एक और नाटकीय फिल्म, मोटू पतलू किंग ऑफ किंग्स और मोटू पतलू फ्रैंचाइज़ी 14 अक्टूबर 2016 को हिंदी और तमिल में रिलीज़ हुई थी।
निक जूनियर इंडिया को मुख्य चैनल से अलग होने के बाद 2012 के अंत में लॉन्च किया गया था। 1 फरवरी 2017 से पहले, जब इसे बंद कर दिया गया, तब टीनएनिक ने शाम को प्रसारित किया। 2013 में चैनल ने अपने पहले स्थानीयकृत किड्स च्वाइस अवार्ड्स की मेजबानी की। 5 दिसंबर 2015 को, वायाकॉम 18 ने भारत में उच्च परिभाषा वाला पहला बच्चों का चैनल निकलोडियन HD + लॉन्च किया। यह मुख्य नेटवर्क की तुलना में एक अलग शेड्यूल बनाता है, जिसमें द लीजेंड ऑफ कोर्रा जैसे पहले से अनधिकृत अंतर्राष्ट्रीय प्रोग्रामिंग शामिल हैं।
मार्च 2016 में, वायाकॉम 18 ने अपने फ्री-टू-एयर चैनल रिशते पर "निक ऑवर" नामक एक निक प्रोग्रामिंग ब्लॉक लॉन्च किया। प्रोग्रामिंग में मोटू पतलू, पकड़म पकड़ाई, द जंगल बुक, गो डिएगो गो!, कीमोन ऐशे और छोटी आनंदी (कलर्स श्रृंखला) जैसे शो शामिल हैं।
निक इंडिया ने 1 सितंबर 2018 को चैनल में एक कन्नड़ ऑडियो ट्रैक जोड़ा। 2020 में मराठी, बंगाली, गुजराती और मलयालम में चार अतिरिक्त भाषा ट्रैक जोड़े गए।
निक इंडिया ने निकेलोडियन यूएस के साथ अपने पहले सह-उत्पादन की घोषणा की, जिसे द ट्विस्टेड टाइमलाइन ऑफ सैमी एंड राज कहा गया, जो 2021 में अंतरराष्ट्रीय स्तर पर प्रसारित हुआ।
किशोरी लाल गोस्वामी
किशोरी लाल गोस्वामी जी का जन्म सन् 1865 ई. में वृंदावन के एक प्रसिद्ध और प्रतिष्ठित परिवार में हुआ। इनका परिवार निम्बार्क सम्प्रदाय का अनुयायी था। किशोरी लाल गोस्वामी के पितामह वृंदावन के सर्वश्रेष्ठ विद्वान् एवं आचार्य थे। किशोरी लाल गोस्वामी के नाना वाराणसी के संस्कृतज्ञ थे। इन्हीं से भारतेन्दु जी ने छन्दशास्त्र सीखा था। किशोरी लाल जी का लालन-पालन और शिक्षण इनके नाना के घर वाराणसी में हुआ। इसी कारण किशोरी लाल गोस्वामी भारतेन्दु जी के सम्पर्क में आए। 1898 ई. में किशोरी लाल गोस्वामी जी ने ‘उपन्यास’ पत्रिका निकाली जिसमें इनके उपन्यास प्रकाशित हुआ करते थे। किशोरी लाल गोस्वामी जी ‘सरस्वती’ के पंचायती सम्पादक मण्डल के सदस्य थे। उनने लगभग 65 उपन्यासों के अतिरिक्त कई कविताएं और विविध विषयों पर अपनी सिद्धहस्त लेखनी चलाई। "इंदुमती" और "गुलबहार" कहानियों के लेखक गोस्वामी जी को प्रथम कहानीकार होने का श्रेय प्राप्त है। किशोरी लाल गोस्वामी जी सांसारिक यात्रा पूर्ण कर 67 वर्ष की उम्र (1932 ई.) में स्वर्गगामी हुए।
त्रिवेणी वा सौभाग्य श्रेणी, प्रणयिनी-परिणय, हृदयहारिणी वा आदर्श रमणी, लवंगलता वा आदर्श बाला (हृदयहारिणी उपन्यास का उपसंहार), सुल्ताना रज़िया बेगम वा रंगमहल में हलाहल, गुलबहार, हीराबाई वा बेहयाई का बोरका (ऐतिहासिक उपन्यास), लावण्यमयी (बंगभाषा के आश्रय से), सुख शर्वरी (बंगभाषा के आश्रय से), प्रेममयी (बंगभाषा के आश्रय से), इंदुमती वा वनविहंगिनी (ऐतिहासिक कहानी), गुलबहार वा आदर्श भ्रातृस्नेह, तारा वा क्षत्र-कुल-कमलिनी (ऐतिहासिक उपन्यास), तरुण तपस्विनी वा कुटीर वासिनी, चंद्रावली वा कुलटा कुतूहल, जिंदे की लाश (जासूसी उपन्यास), माधवी-माधव वा मदन-मोहिनी (दो भागों में), लीलावती वा आदर्श सती, राजकुमारी, चपला वा नव्य समाज चित्र, कनक कुसुम वा मस्तानी, मल्लिका देवी वा बंग सरोजिनी, पुनर्जन्म वा सौतिया डाह, सोना और सुगंध वा पन्नाबाई, लखनऊ की कब्र वा शाही महलसरा, अँगूठी का नगीना, लाल कुँवर वा शाही रंगमहल, गुप्त गोदना
किशोरी सतसई
चौपट-चपेट, मयंक मंजरी
इंजन स्टार्टर
सभी प्रकार के अन्तर्दहन इंजनों को स्टार्ट करने के लिये किसी वाह्य ऊर्जा-स्रोत का उपयोग करके उन्हें कुछ चक्कर घुमाना पड़ता है क्योंकि वे अचालित अवस्था में (अर्थात् शून्य RPM पर) अन्तर्दहन इंजन बलाघूर्ण नहीं पैदा करता।। इस कार्य के लिये प्रयुक्त होने वाली युक्ति को इंजन प्रवर्तक या इंजन स्टार्टर कहते हैं। मोटर स्टार्टर द्वारा कुछ चक्कर घुमाने के बाद इंजन स्वयं अपनी शक्ति से घूमने लगता है और स्टार्टर को तुरन्त बन्द कर दिया जाता है।
इंजन स्टार्टर कई प्रकार के होते हैं जैसे - वैद्युत मोटर, वायुचालित मोटर (pneumatic motor), द्रवचालित मोटर (hydraulic motor) आदि। किन्तु आजकल अधिकांशतः बैटरी-चालित डीसी मोटर ही इस काम के लिए सबसे अधिक प्रयुक्त होता है।
न्कोसाज़ना दलामिनी-ज़ुमा
न्कोसाज़ना क्लैरिस दलामिनी ज़ुमा ()(जन्म : २७ जनवरी १९४९) दक्षिण अफ्रीका की एक राजनीतिज्ञ हैं। ये अफ्रीकी संघ की पहली महिला अध्यक्ष हैं।
बानापुरा
बानापुरा (Banapura) भारत के मध्य प्रदेश राज्य के होशंगाबाद ज़िले में स्थित एक नगर पंचायत है।
बानापुरा होशंगाबाद जिले की सिवनी मालवा तहसील के अंतर्गत है। यहाँ रेल, यातायात एंव बस की सुविधा है। यहाँ शासकीय नेहरू स्मृति उच्चतर माध्यमिक विद्यालय, शासकीय माध्यमिक बालिका शाला, शासकीय माध्यमिक बालक शाला, वार्ड क्रमांक 01 प्राथमिक शाला, वार्ड क्रमाँक 03 प्राथमिक शाला, गंज प्राथमिक शाला जैसे शासकीय पाठशाला है। यहाँ शासकीय कुसुम महाविद्यालय है जो बरकतउल्ला विश्वविद्यालय भोपाल से संबद्ध है।
बानापुरा नगर में सांस्कृतिक वातावरण काफी गर्म है। यहाँ सभी धर्म, जाति, संप्रदाय, वर्ग के लोग एक साथ अपने-अपने पर्व को मनातें है। यहाँ एकता शानदार दर्शन होता है।
खेल के क्षेत्र में भी बानापुरा नगर ने अपनी छाप छोड़ रखी है। इसका उदाहरण २०१२ में बैतूलत्न सतपुड़ा ट्रॉफी क्रिकेट स्पर्धा में होशंगाबाद जिले के बानापुरा नगर की टीम ने भोपाल के सहारा क्लब को करारी मात दी। बानापुरा के खिलाडिय़ों ने गेंदबाजी और बल्लेबाजी दोनों में बेहतरीन प्रदर्शन किया। सहारा क्लब भोपाल ने पहले बल्लेबाजी करते हुए 30 ओवर में 137 रन बनाए। जवाबी पारी में सिवनी बानापुरा की टीम ने 5 विकेट के नुकसान के बाद 138 रनों का लक्ष्य 19 ओवर में ही हासिल कर लिया।
प्रवीण गोर्धान
प्रवीन जमनादास गोर्धान (तमिल: பிரவின் ஜம்னாதாஸ் கோர்தான்) (जनम १२ अप्रैल १९४९) एक दक्षिण अफ़्रीकी राजनीतिज्ञ और मई २००९ के बाद से वित्त मंत्री।
स्कूल का दौरा करने के बाद गोर्धन डरबन - वेस्त्विल्ल के विश्वविद्यालय में फार्मेसी का अध्ययन किया और फार्मेसी के एक स्नातक के साथ स्नातक की उपाधि प्राप्त की। वह तो राजा एडवर्ड वी डरबन में अस्पताल में फार्मासिस्ट के रूप में १९७४-१९८१ में काम किया।
इस समय के दौरान वह अपने राजनीतिक भागीदारी शुरू किया और १९७४-१९९० १९७७-१९९० नेटाल इंडियन कांग्रेस के कार्यकारी सदस्य और अफ्रीकी नेशनल कांग्रेस (एएनसी) की सदस्य थी। १९८० में वह १९८४ तक डरबन के आवास एक्शन कमेटी के अध्यक्ष और सचिव और इस समारोह बन गया।
परिवर्तन और दक्षिण अफ्रीका में रंगभेद के लिए एक अंत के लिए बातचीत के समय में, गोर्धन कई संगठनों और संस्थाओं में सक्रिय था और शामिल है, एक लोकतांत्रिक दक्षिण अफ्रीका के लिए १९९१-१९९४ कन्वेंशन के अध्यक्ष (CODESA) और १९९३ में जोहानसबर्ग समाप्त करना रंगभेद में बहुदलीय सम्मेलन और १९९३-१९९४ संक्रमणकालीन कार्यकारी परिषद के सह अध्यक्ष के सह - अध्यक्ष को व्यवस्थित सत्ता के हस्तांतरण पर नजर रखने के लिए।
पहले स्वतंत्र चुनाव में एएनसी की राष्ट्रीय असेंबली के एक सदस्य के रूप में उम्मीदवार के रूप में वह १९९४ में चुने गए थे और १९९८ उन में से एक था। यह १९९५-१९९७ की अवधि के दौरान वह डरबन वेस्त्विल्ल के विश्वविद्यालय के विश्वविद्यालय के बोर्ड के एक सदस्य था। उन्होंने यह भी, नेशनल असेंबली की संवैधानिक समिति के अध्यक्ष १९९६-१९९८।
१९९८ अंदर उसकी संसद से सेवानिवृत्ति के बाद वह पहली डिप्टी (उपायुक्त), निदेशक और दक्षिण अफ़्रीकी वित्तीय सेवा प्राधिकरण दक्षिण अफ्रीकी राजस्व सेवा (सार्स) के १९९९ सिर (आयुक्त) था। इस स्थिति में वह २००९ तक दस साल के लिए रखा है और २००० और २००६ के बीच, विश्व सीमा शुल्क संगठन (WCO) के अध्यक्ष उस समय के दौरान।
उनके प्रयासों के लिए उन्होंने २००७ में दक्षिण अफ्रीका के विश्वविद्यालय से सम्मानित किया गया विषय व्यापार संचालन प्रबंधन और केप टाउन विश्वविद्यालय में डॉक्टरेट की मानद उपाधि कानून के क्षेत्र में डॉक्टरेट की मानद।
के रूप में दक्षिण अफ्रीका के नए राष्ट्रपति जैकब जुमा के चुनाव के बाद, गोर्धन १० मई २००९ को जुमा मंत्रिमंडल में वित्त मंत्री नियुक्त किया था। इस क्षमता में, वह ट्रेवर मैनुएल द्वारा सफल हो गया था, जो राष्ट्रीय योजना आयोग के लिए राष्ट्रपति के मंत्री की बारी में।
बजट प्रस्तुत करने में, वह एएनसी यूथ लीग की अध्यक्ष थी, जूलियस मालेमा पर हमला किया। यह उसे भंग में पार्टी के खिलाफ बजट की योजना बनाने का आरोप लगाया और खाते में लेने के बच्चों और किशोरों की जरूरतों के लिए पर्याप्त नहीं है। संघ और योजनाओं का बजट गोर्धान के लेकिन समर्थन और एएनसी और कांग्रेस दक्षिण अफ़्रीकी ट्रेड यूनियन (COSATU), दक्षिण अफ्रीका में सबसे बड़ा संघ महासंघ की राष्ट्रीय कार्यकारिणी परिषद के समर्थन थे।
भारतीय दंड संहिता की धारा ५०९
"भारतीय दंड संहिता की धरा ९ मुख्य रूप से तीन परिस्थितियों में स्त्री कि लज्जा भंग करने पर दंड का प्राविधान करता है  १.कोई शब्द कहना
२. कोई ध्वनि या अंग विक्षेप करना, या
३. कोई वस्तु प्रदर्शित करके
दंड: भारतीय दंड संहिता में इस अपराध के लिए सादा कारावास जिसकी अवधी एक वर्ष तक होगी या जुर्माना अथवा दोंनो की वेवस्था की गयी है।
अराणमुला नौका दौड़
अराणमुला नौका दौड़ भारत के दक्षिण-पश्चिमी राज्य केरल की सर्वप्राचीन नौका दौड़ है। इसका आयोजन ओणम पर्व के अवसर पर (लगभग अगस्त-सितंबर माह में) अराणमुला नामक स्थान पर भगवान श्रीकृष्ण एवं अर्जुन को समर्पित एक मंदिर के निकट किया जाता है। स्पर्धा के दर्शकों द्वारा किये जाने वाले उच्चस्वरीय गान एवं कोलाहल से उत्साहवर्धन करते हुए नौकाएं जोड़ों में चलती हैं। १९७२ में उत्सव के कार्यक्रम में नौका-स्पर्धा को भी जोड़ा गया था। इस सर्पनौका-स्पर्धा को देखने हेतु हज़ारों की संख्या में दर्शक पम्पा नदी के तटों पर खड़े रहते हैं। वर्ष २००९ में इक्तालीस सर्प नौकाएं, जिन्हें चुण्डन वल्लम कहा जाता है, ने सप्र्धा में भाग लिया था। नौका-चालक श्वेत मुण्डू एवं पगड़ियां बांधे परंपरागत नौका गीत गाते हुए नौका चालन करते हैं। नौका के अग्र-सिरे पर बंधी सुनहरी झालर, पताकाएं एवं नौका के मध्य भाग में लगी सजी धजी छतरियाँ उसकी छटा को चार चाँद लगाती हैं।
अरणमूल केरल राज्य की राजधानी से १२८ कि.मी दूर स्थित स्थान है। यह पम्पा नदी के तट पर स्थित है। यहां प्रसिद्ध अरणमूल मंदिर भगवान श्री पार्थसारथी (श्रीकृष्ण) को समर्पित है, जो यहां अपने प्रिय सखा अर्जुन के सारथी बने हुए दर्शाये गए हैं। इस मंदिर की अनुमानित आयु लगभग १७०० वर्ष है।
अरणमूल की विशेष सर्प-नौका (चुण्डन वल्लम) को पाल्लियोदम कहते हैं। इन्हें भक्तगण यहां के पूज्य आराध्य भगवान पार्थसारथी के दिव्य वाहन के रूप में चलाते हैं। ये पाल्लियोदम पम्पा नदी के विभिन्न तटीय भागों के विभिन्न करों से आती हैं। प्रत्येक में सामान्यतः ४ चालक, गायक एवं सहायक होते हैं। नौका को स्वर्णिम झालरों एवं पताकाओं से सजाया जाता है। इनके मध्य में दो से तीन सजी-धजी छतरियाँ भी लगी रहती हैं।
देवदत्त रामकृष्ण भांडारकर
देवदत्त रामकृष्ण भांडारकर (19 नवम्बर 1875 -1950) महाराष्ट्र के इतिहासशोधक एवं पुरातत्वशास्त्री थे। आप रामकृष्ण गोपाल भांडारकर के सबसे छोटे पुत्र थे।
पालि तथा पुरा लिपि लेकर एम. ए. पास करने के पहले ही आपने 'महाराष्ट्र के प्राचीन नगर' शीर्षक एक महत्वपूर्ण लेख लिखा था। सन्‌ 1900 में उन्होंने दो और निबंध लिखे- 'गुजरात राष्ट्रकूट कुमार कर्क प्रथम का नवसारी ताम्र अधिकारपत्र' तथा 'कुषाण शिलालेख और शक संवत्‌ के उद्भव का प्रश्न'। इंडोसीथियन राजाओं का जो वंशक्रम उन्होंने दूसरे निबंध में निश्चित किया था उसे बाद में बार्थ और विंसेंट स्मिथ ने भी मान लिया। उन्होंने भारतीय जनगणना विभाग के बंबई कार्यालय में रहकर रिपोर्ट के 'धर्म और संप्रदाय' तथा 'जातियाँ और कबीले' नामक परिच्छेद लिखे। अहीरों, गुर्जरों तथा गुहलोतों पर उन्होंने विशेष निबंध लिखे।
सन्‌ 1904 में वे भारत के पुरातत्व सर्वेक्षण विभाग में नियुक्त हो गए और जुलाई, 1917 तक वहीं काम करते रहे। फिर वे कललकत्ता विश्वविद्यालय में भारत के प्राचीन इतिहास तथा संस्कृति के प्रोफेसर नियुक्त हुए। विदिशा के निकट उन्होंने जो खुदाई कराई वह अनेक दृष्टियों से महत्वपूर्ण प्रमाणित हुई। ईसा पूर्व द्वितीय शती के वास्तविक फौलाद के टुकड़े, मौर्ययुग में प्रयुक्त होनेवाला चूने का मसाला, यज्ञकुंडों में लगाई जानेवाली अग्निसह मिट्टी की ईटें इत्यादि कई वस्तुओं का पता उन्होंने लगाया। इस काल की उनकी तीन महत्वपूर्ण पुस्तकें ये हैं- इंडियन न्यूमेसमैटिक्स (भारतीय मुद्रा विज्ञान), अशोक तथा किंगशिप ऐंड डेमॉक्रैटिक इंस्टिट्यूशन्स ऑव ऐंशेंट इंडिया (प्राचीन भारत में राजातंत्र एवं लोकतंत्रात्मक संस्थाएँ)। उन्होंने बनारस हिंदू विश्वविद्यालय तथा मद्रास विश्वविद्यालय में भारतीय शासन व्यवस्था एवं प्राचीन भारतीय संस्कृति पर अनेक व्याख्यान दिए। गुप्त शिलालेखों का विवरण देनेवाली पुस्तक 'कार्पस इंस्क्रिप्टिओनम इंडिकेरम' का द्वितीय संशोधित संस्करण उन्होंने बड़े परिश्रम से तैयार किया, जो इस विषय का उनका बहुमूल्य अंशदान है।
पम्पा नदी
पम्पा नदी (जिसे पम्बा नदी भी कहा जाता है) भारत के केरल राज्य की तीसरी सबसे बड़ी नदी है। पेरियार भारतपुझा के बाद राज्य में तृतीय स्थान पर आती है। त्रावणकौर रजवाड़े की सबसे लम्बी नदी है। केरल का प्रसिद्ध सबरिमलय मन्दिर तीर्थ इसी नदी के तट पर स्थित है। यह पेरियार की सहायक नदी भी है।
नायक
नायक नायिका भेद|नायक- राजस्थान,चंडीगढ(पंजाब,हरियाणा), तथा साउथ इंडिया|
नायक: इस सरनेम को सुर्यवंशी-रघुवंशी क्षत्रिय, सिक्ख तथा ब्राह्मण लगाते है| 1.नायक रघुवंशी 2.नायक सुर्यवंशी 3.नायक सिक्ख 4.गोड़ सारस्वत ब्राह्मण| धर्म-हिन्दु,सिक्ख | नायक उत्पति-नागा क्षत्रियो से| नायक एक उपाधि है जो प्राचीन क्षत्रिय जागिरदारो/सरदारो को दी जाती थी|
अगस्त प्रस्ताव
8 अगस्त सन् 1940 ई॰ को वायसराय लार्ड लिनलिथगो द्वारा अगस्त प्रस्ताव पेश किया गया था। जिसमे मुस्लिमोँ के हितो का उल्लेख किया गया था तथा यह बताया गया था कि बिना अल्पसंख्यकोँ की स्वीकृति के सरकार कोई भी संवैधानिक परिवर्तन लागू नहीँ कर सकती है। तब कांग्रेस ने भी इसका विरोध किया था। यह प्रस्ताव मुस्लिम लीग के लिए एसा हथियार साबित हुआ जिसके बल पर वह अब अपनी सभी मांगे पूरी करवा सकती थी। इसके बाद 1942 का क्रिप्स मिशन तथा 1945 की वेवेल योजना की परिणिति रही कि 1947 में भारत एवं पाकिस्तान का विभाजन हुआ जो सम्प्रदायवाद के एक दुखद अंत को दर्शाती है द्वितीय विश्व युद्ध में जर्मनी की असाधारण सफलता तथा फ्राँस, हालैंड और बेल्जियम के पतन के पश्चात् ब्रिटेन की स्थिति अत्यन्त नाजुक हो गई थी। उन परिस्थितियों में भारतीयों का सहयोग पाने के लिये ब्रिटेन ने समझौतावादी दृष्टिकोण की नीति अपनाई। 8 अगस्त 1940 को वायसराय लिनलिथगो ने भारतीयों के लिये एक घोषणा की जिसे ‘अगस्त प्रस्ताव’ के नाम से जाना जाता है। इस प्रस्ताव के मुख्य प्रावधान निम्नलिखित थे-
(i) भारत के लिये डोमिनियम स्टेट्स मुख्य लक्ष्य।
(ii) भारतीयों को सम्मिलित कर युद्ध सलाहकार परिषद की स्थापना।
(iii) युद्ध के उपरांत संविधान सभा का गठन किया जाएगा, जिसमें मुख्यतया भारतीय ही अपनी सामाजिक, आर्थिक व राजनीतिक धारणाओं के अनुरूप संविधान की रूपरेखा सुनिश्चित करेंगें। संविधान ऐसा होगा कि रक्षा, अल्पसंख्यकों के हित, राज्यों से संधियाँ तथा अखिल भारतीय सेवाएँ आदि मुद्दों पर भारतीयों के अधिकार का पूर्ण ध्यान रखा जाएगा।
(iv) अल्पसंख्यकों को आवश्वस्त किया गया कि सरकार ऐसी किसी संस्था को शासन नहीं सौंपेगी, जिसके विरूद्ध सशक्त मत हो।
(v) वायसराय की कार्यकारिणी परिषद का विस्तार किया जाएगा।
यह प्रस्ताव महत्त्वपूर्ण इसलिये था क्योंकि इसमें भारतीयों द्वारा स्वयं संविधान निर्माण करने के तर्क को मान्यता दी गई थी तथा कांग्रेस की संविधान सभा गठित करने की मांग को भी स्वीकार किया गया था। राष्ट्रवादी आंदोलन में यह मांग लंबे समय से की जा रही थी। पूर्व में ‘नेहरू रिपोर्ट’ के द्वारा भी कांग्रेस ने अपनी स्वयं संविधान निर्माण करने की क्षमताओं को साबित किया था। दूसरा, इस प्रस्ताव में डीमिनियन स्टेट्स के मुद्दे को भी स्पष्ट रूप से स्वीकार किया गया था।
फिर भी, कांग्रेस और मुस्लिम लीग ने इस प्रस्ताव को अस्वीकार कर दिया। नेहरू ने कहा "डोमिनियन स्टेट्स का मुद्दा पहले ही अप्रासांगिक हो चुका है।" गांधी जी ने भी इस घोषणा की आलोचना करते हुए कहा कि इस प्रस्ताव से राष्ट्रवादियों तथा उपनिवेशी सरकार के बीच खाई और चौड़ी होगी। मुस्लिम लीग ने हालाँकि प्रस्ताव में अल्पसंख्यकों के संबंध में दिये आश्वासनों का स्वागत किया परंतु प्रस्ताव में पाकिस्तान की मांग स्पष्ट रूप से स्वीकार न किये जाने के कारण लीग ने प्रस्ताव को अस्वीकार कर दिया।
इस प्रकार, ब्रिटिश सरकार द्वारा विवशता में लाया गया अगस्त प्रस्ताव कई महत्त्वपूर्ण प्रावधानों के बावजूद राष्ट्रवादियों की वास्तविक अपेक्षाओं पर खरा नहीं उतर पाया और अस्वीकृत कर दिया गया।
विद्युत्-ऋणात्मकता
विद्युत्-ऋणात्मकता (Electronegativity) किसी परमाणु का एक रासायनिक गुण है जो दर्शाता है कि वह परमाणु किसी सहसंयोजी आबंध में इलेक्ट्रॉनों को आकर्षित करने में कितना सक्षम है। कभी-कभी प्रकार्यात्मक समूह (Functional Group ) के विद्युत-ऋणात्मकता की भी बात की जाती है। इसे प्रतीक χ द्वारा प्रदर्शित करते हैं। इसे लाइनस पाउलिंग (Linus Pauling) ने सन् 1932 में सहसंयोजी आबंध सिद्धान्त के विकास में प्रयुक्त किया था। यह प्रदर्शित हो चुका है कि विद्युत-ऋणात्मकता अनेको अन्य रासायनिक गुणों के साथ सहसम्बन्धित है। विद्युत-ऋणात्मकता का सीधा मापन सम्भव नहीं है। यह अन्य परमाणविक या आणविक गुणो से गणना करके निकाली जाती है। अथवा बंध के इलेक्ट्रॉन युग्म को किसी एक परमाणु द्वारा दूसरे परमाणु के सापेक्ष अपनी ओर आकर्षित करने की क्षमता को विद्युत्-ऋणात्मकता कहते है | 1. Zeffect proportional E.N
2. Size inversely proportional E.N
3. Sigma bond inversely proportional E.N
4. Negative charge inversely proportional E.N
5. +charge proportional E.N
प्रियादास
प्रियादास नाभाजी द्वारा रचित भक्तमाल की कवित्तोंवाली प्रसिद्ध टीका 'भक्तिरसबोधिनी' के रचयिता हैं। इनका उपनाम रसरासि था। इनके दीक्षागुरु मनोहरराम चैतन्य संप्रदाय की राधारमणी शिष्यपरंपरा में थे।
भक्तिरसबोधिनी की रचना संवत १७६९ में पूर्ण हुई थी। इनकी अन्य रचनाएँ रसिकमोहिनी (सं. 1794), अनन्यमोहिनी, चाहवेली तथा भक्तसुमिरनी हैं।
थियोडोर रोजैक
थियोडोर रोजैक (Theodore Roszak) (15 नवम्बर 1933 – 5 जुलाई 2011) कैलिफोर्निया स्टेट यूनिवर्सिटी, ईस्ट बे में इतिहास प्रतिष्ठित आचार्य (professor emeritus) थे। सन् 1969 में लिखी उनकी पुस्तक 'द मेकिंग ऑफ काउण्टर कल्चर' (The Making of a Counter Culture) से उनको बहुत प्रसिद्धि मिली।
आठ हज़ारी
आठ हजारी अर्थात समुद्र सतह से 8000 मी. से भी ऊँचे पर्वत। दुनिया में 8000 (26,247 फिट) से भी ऊँचे 14 पर्वत हैं और ये सारे के सारे एशिया के हिमालय और काराकोरम पर्वत शृंखला में स्थित हैं।
आठ हजारी पर्वत पर सबसे पहले अल्बर्ट एफ. मम्मेरी और जे नॉरमन कोली ने काश्मिर क्षेत्र (वर्तमान में गिल्गित-बल्टिस्टान, पाकिस्तान) के नंगा पर्वत पर 1895 में आरोहण के लिए रिकार्ड दर्ज कराया; पर यह अभियान असफल रहा क्योंकि आरोहण करते समय हिमस्खलन के कारण मम्मेरी और दो गोरखा, रघुबीर और गोमन सिंह मारे गये।
आठ हजारी पर्वत पर प्रथम सफल आरोहण का रिकार्ड मौरिस हेरजोग और लुईस लाचेनल द्बारा दर्ज कराया गया। जो अन्नपुर्णा पर्वत के शिखर पर 3 जून 1950 को पहुँचे थे। चौदहों आठ हजारी पर आरोहण करने वाला प्रथम व्यक्ति हैं रेनहोल्ड मेसनर। उन्होने य़ह साहस भरा काम 16 अक्टुबर 1986 को पुरा किया। एक साल बाद 1987 में, जेरी कुकुज्का दुसरे व्यक्ति बने जिन्होने यह काम पुरा किया। मेसनर ने आठ हजारी के चौदहों चोटी पर बिना ऑक्सीजन संपुरक के आरोहण किया था। यह साहस भरा काम नौ वर्षों तक कोई दुसरा व्यक्ति नहीं कर पाया था बाद में इनहर्ड लोरेटन ने 1995 में यह काम कर दिखाया। 2011 के तथ्यांक अनुसार कुल 26 व्यक्ति 14 शिखर पर बिना किसी विवाद के आरोहण का साहस भरा काम कर चुके हैं। यह एक बहुत ही खतरनाक साहस भरा काम है; अब तक चार व्यक्ति इस लक्ष्य को प्राप्त करने के उद्देश्य में मारे जा चुके हैं। नेपाल के फुर्बा ताशी आठ-हजारी पर्वत पर सबसे अधिक आरोहण करने का लक्ष्य प्राप्त कर चुके हैं, वह 1998 से 2011 के बीच 26 बार आरोहण कर चुके हैं। जुएनिटो ओयरजाबल दुसरे ऐसे व्यक्ति हैं जो आठ-हजारी पर सबसे अधिक 25 बार 1985 से 2011 के बीच आरोहण कर चुके हैं। सबसे अधिक आरोही जो आठ-हजारी पर आरोहण कर चुके हैं इटली से हैं, उसके बाद क्रमश: दक्षिण कोरिया से 5 आरोही, कजाकिस्तान से 4 आरोही, पोलैंड और स्पेन से 3 आरोही हैं, इन में से हर एक ने “हिमालय के ताज” को पुरा किया है। प्रथम महिला जिन्होने चौदहों आठ-हजारी के शिखर को छुने का दावा किया है वह हैं दक्षिण कोरिया कि ओह युन-सुन, उनके अनुसार 27 अप्रैल 2010 को अन्नपुर्णा का आरोहण करते हुए उन्होने आठ-हजारी के श्रृंखला को पुरा किया था। इस दावे पर कई समुहों ने शंका उत्पन्न किया है और कोरिया युरोपिय पर्वतिय क्षेत्रिय संघ (Korean Alpine Federation) (KAF) ने कंचनजंघा 2009 के दावे का “असंभवत:” उद्-घोष किया।
As of September 2003, data from "Chinese National Geography", August 2006, page 77 (the column "first ascensionist(s) in winter" has different sources).
प्रीतर
प्रीतर (Praetor ; प्राचीन लैटिन में : [ˈprajtoːr])) मूलत: सैनिक उपाधि है। लैटिन नगरों के मजिस्ट्रेटों को यह सर्वोच्च उपाधि प्रदान की जाती थी।
रोमन गणराज्य के अधीन रोमन कांसुल को प्रीतर कहा जाता था। ई.पू. 367 के लिसीनियन के अनुसार कांसुलों के सहयोगी के रूप में नए मजिस्ट्रेटों की नियुक्ति की प्रथा शुरू हुई। कांसुलों की अपेक्षा इन नए मजिस्ट्रेटों के अधिकार कुछ कम थे। दीवानी के मामलों में न्याय करने के अधिकार इन्हें प्राप्त थे। इन मजिस्ट्रेटों को नगर (सिटी) प्रीतर कहा जाता था। जब इस प्रकार के प्रीतरों की संख्या बहुत बढ़ गई, सिटी प्रीतरों को और अधिकार देकर उन्हें मुख्य न्यायाधीश बना दिया गया और प्रीतर शब्द बाकी बचे हुए मजिस्ट्रेटों के लिए निश्चित रूप से प्रयुक्त होने लगा। बाद में इन प्रीतरों की संख्या और बढ़ा दी गई और वे प्रांतों के गर्वनरों के रूप में भी कार्य करने लगे। रोमन गणराज्य के अधीन इन प्रीतरों की अंतिम अवस्था यह थी कि एक निश्चित संख्या में प्रीतर चुने जाते थे। ये एक साल तक जज का काम करते थे और बाद में गवर्नर के रूप में विभिन्न प्रांतों में भेज दिए जाते थे।
ज़ैदी
ज़ैदी या ज़ैदिय्या शिया इस्लाम के एक सम्प्रदाय को कहते हैं जो मुख्यतः अधिकांश यमन मे एवं ईराक, ईरान, भारत, पाकिस्तान में थोडा जनसंख्या में मौजूद है। भारत मे यह मुख्यतः मुज़्जफरनगर जिले के आस पास सादात ए बाहरा के गांवों में मौजूद है। ये सम्प्रदाय चौथे इमाम हज़रत जै़नुलआबेदीन के पुत्र हज़रत ज़ैद की औलाद में से है। भारत में यह मुख्यत ईराक के वास्त शहर से सल्तनत काल के दौरान भारत आये थे।
सलवार कमीज़
सलवार कमीज(या शलवार क़मीज़) दक्षिण एशिया और मध्य एशिया के पुरुषों और महिलाओं का पारंपरिक परिधान है। सलवार एक पतलून या पाईजामह है और क़मीस एक लंबा है।
पैंट, या सलवार, पंजाबी मेंसलवार के रूप में जाना जाता है: ਸਲਵਾਰ ਕ਼ਮੀਜ਼ सलवार, या शलवार के શલવાર કમીજ઼ गुजराती सलवार, या शलवार और उर्दू में शलवार क़मीज़: شلوار قمیض. शब्द फ़ारसी से आता है: شلوار, पैंट अर्थ।
राजलक्ष्मी इंजीनियरिंग कॉलेज
राजलक्ष्मी इंजीनियरिंग कॉलेज (आरईसी) चेन्नई, तमिलनाडु, भारत में एक इंजीनियरिंग महाविद्यालय है। यह महाविद्यालय राजलक्ष्मी एजुकेशनल ट्रस्ट द्वारा 1997 में स्थापित किया गया था और अखिल भारतीय तकनीकी शिक्षा परिषद (एआईसीटीई), नई दिल्ली द्वारा अनुमोदित है। यह अन्ना विश्वविद्यालय से संबद्ध है तथा हुंडई मोटर्स के निकट स्थित है।
आयन
आयन (ion) ऐसे परमाणु या अणु है जिसमें इलेक्ट्रानों और प्रोटोनों की संख्या समान होती है। इससे आयन में विद्युत आवेश (चार्ज) होता है। अगर इलेक्ट्रॉन की तादात प्रोटोन से अधिक हो तो आयन में ऋणात्मक (नेगेटिव) आवेश होता है और उसे ऋणायन (anion, ऐनायन) भी कहते हैं। इसके विपरीत अगर इलेक्ट्रॉन की तादाद प्रोटोन से कम हो तो आयन में धनात्मक (पोज़िटिव) आवेश होता है और उसे धनायन (cation, कैटायन) भी कहते हैं
एक इलेक्ट्रॉन और एक प्रोटोन में बराबर का विद्युत आवेश (चार्ज) होता है। इसलिये किसी आयन का अवेश उसमें मौजूद प्रोटोनों की संख्या को उसमें मौजूद इलेक्ट्रॉनों से घटाकर बताया जाता है। अगर प्रोटोनों की संख्या अधिक हो तो यह आवेश धनात्मक (पोज़िटिव) होता है और अगर इलेक्ट्रॉनों की संख्या अधिक हो तो यह आवेश ऋणात्मक (नेगेटिव) होता है।
टेलस्टार (उपग्रह)
टेलस्टार () अमेरिका के नासा द्वारा प्रक्षेपित एक संचार उपग्रह है। इस श्रेणी के दो उपग्रहों में पहले उपग्रह टेलस्टार १ को थोर-डेल्टा रॉकेट की सहायता से १0 जुलाई १९६२ को अंतरिक्ष में भेजा गया। यह विश्व का पहला उपग्रह है जिसकी सहायता से सीधा प्रसारण संभव हुआ था। टेलस्टार २ को ७ मई १९६३ को प्रक्षेपित किया गया। हालांकि टेलस्टार १ और टेलस्टार २, दोनों वर्तमान में क्रियाशील नहीं हैं फिर भी अपनी कक्षा में विद्यमान (जुलाई २0१२ तक की सूचना) हैं।
फोल्ड इट
फोल्ड इट () वाशिंगटन विश्वविद्यालय द्वारा तैयार किया गया एक ऑनलाइन वीडियो गेम है। इस वीडियो गेम को प्रोटीन की संरचना को समझने और उसे प्रयोगशाला में तैयार करने के उद्देश्य से बनाया गया है। यह गेम वाशिंगटन विश्वविद्यालय की प्रयोगधर्मी शोध परियोजना का हिस्सा है। इस गेम को वाशिंगटन विश्वविद्यालय के खेल विज्ञान केंद्र द्वारा, जैवरसायनिकी विभाग के सहयोग से, विकसित किया गया है। इस परियोजना से औषधि निर्माण में सहायता मिलने की संभावना है।
बायोमैट्रिक त्वरित प्रतिक्रिया कोड
बायोमेट्रिक त्वरित प्रतिक्रिया कोड () एक अत्याधुनिक प्रकार का बार कोड (Bar Code) है, जिसमें व्यक्ति के डीएनए से लेकर पहचान से संबंधित सभी महत्वपूर्ण सूचनाएँ शामिल की जा सकती हैं।
चंददास
चंददास हिन्दी के कवि थे। उनका जन्म अठारहवीं शताब्दी में उत्तर प्रदेश के फतेहपुर जिले के हस्वा (हंसपुरी) में हुआ था। बाद में इन्होने सन्यास ले लिया। उनकी भाषा में संस्कृत, प्राकृत, अपभ्रंश आदि के अतिरिक्त मराठी, पंजाबी, अरबी और फारसी आदि के शब्दों का भी प्रयोग हुआ है।
चन्ददास ने केशव की रामचंद्रिका के आदर्श पर 'राम-विनोद' नामक काव्य का प्रणयन किया। इस काव्य में आयुर्वेद, ज्योतिष, अलंकार, छन्दशास्त्र आदि सबका परिचय है। कवि ने श्लेष के माध्यम से स्थान-स्थान पर गुरु गोविन्द सिंह के नाम का संकेत किया है।
चंददास द्वारा रचित 'भागवत गीता', श्रीमदभागवत्गीता का भाषानुवाद है। अनुवाद में मौलिकता, पाणित्य-दर्शन एवं योग की आत्मानुभूति के उत्स परिलक्षित होता है।
सौर एवं सौरचक्रीय वेधशाला (सोहो)
सौर एवं सौरचक्रीय वेधशाला (सोहो) () यूरोप के एक औद्योगिक अल्पकालीन संघटन ऐस्ट्रियम द्वारा निर्मित एक अंतरिक्ष यान है। इस वेधशाला को लॉकहीड मार्टिन एटलस २ एएस रॉकेट द्वारा २ दिसम्बर १९९५ को अंतरिक्ष में भेजा गया। इस प्रयोगशाला का लक्ष्य सूर्य और सौरचक्रीय परिवेश का अध्ययन करना और क्षुद्रग्रहों की उपस्थिति संबंधित आँकड़े उपलब्ध कराना है। सोहो द्वारा अब तक कुल २३00 से अधिक क्षुद्रग्रहों का पता लगाया जा चुका है। सोहो, अंतरराष्ट्रीय सहयोग से संबद्ध, यूरोपीय अंतरिक्ष एजेंसी और नासा की संयुक्त परियोजना है। हालांकि सोहो मूल रूप से द्विवर्षीय परियोजना थी, लेकिन अंतरिक्ष में १५ वर्षों से अधिक समय से यह कार्यरत है। २00९ में इस परियोजना का विस्तार दिसंबर २0१२ तक मंज़ूर कर लिया गया है।.
सोहो २३३३ एक क्षुद्रग्रह है जिसका पता हाल ही में लगाया गया है। इसकी सौरचक्रीय अवस्थिति की खोज दिल्ली के एक छात्र प्रफुल्ल शर्मा ने की है। सोहो २३३३ क्षुद्रग्रह सौरमंडल की लैंगरेंजी बिंदु की एल-१ () कक्षा में चक्कर लगा रहा है। एल-१ कक्षा वह अवस्थिति है जहाँ सूर्य और पृथ्वी का गुरुत्व बल एक दूसरे को शून्य कर देते हैं।
तिग्मांशु धूलिया
तिग्मांशु धूलिया (जन्मः ३ जुलाई १९६७) भारतीय हिन्दी फिल्म उद्योग बॉलीवुड के एक प्रसिद्ध निर्माता, निर्देशक और अभिनेता हैं। उन्होने अपना कैरियर शेखर कपूर निर्देशित फिल्म बैंडिट क्वीन से बतौर अतिथि निर्देशक शुरू किया।
तिग्मांशु का जन्म उत्तर प्रदेश के इलाहाबाद में ३ जुलाई १९६७ को हुआ था। उनका परिवार मूल रूप से उत्तराखंड के पौङी जिले के मदनपुर गाँव से है। उनके पिता स्व. केशव चन्द्र धूलिया हाईकोर्ट के जज थे और माता श्रीमती सुमित्रा धूलिया संस्कृत की प्रोफ़ेसर थीं। तिग्मांशु ने अपनी प्रारम्भिक पढाई सेंट जोसेफ स्कूल और एंग्लो बंगाली इण्टरमिडियेट कालेज से की। इलाहाबाद विश्वविद्यालय से उन्होने अंग्रेजी, अर्थशास्त्र और आधुनिक इतिहास में स्नातक की पढाई पूरी की। इसके बाद उन्होने राष्ट्रीय नाट्य विद्यालय से रंगमंच में परास्नातक किया।
तिग्मांशु ने १९९० में बैंडिट क्वीन में बतौर कास्टिंग निर्देशक अपने फिल्मी सफर की शुरुआत की। उन्होने इस फिल्म में संवाद भी लिखे। इन्होने मणिरत्नम निर्देशित फिल्म दिल से की पटकथा भी लिखी। वर्ष २००० में आयी आसिफ कपाङिया निर्देशित फिल्म द वारियर में भी उन्होने कास्टिंग का काम किया। उन्होने स्टिफ अपर लिप्स और बाम्बे ब्ल्यूज में भी कास्टिंग की। निर्देशक के रूप में तिग्मांशु ने अपना कैरियर वर्ष २००३ की फिल्म हासिल के साथ शुरु किया। इस फिल्म के लिये इरफ़ान खान को फिल्मफेयर का नकारात्मक भूमिका में सर्वश्रेष्ठ अभिनेता का पुरस्कर मिला। २००४ में उन्होने इरफ़ान खान, जिमी शेरगिल और उदय चोपड़ा को लेकर चरसः ए ज्वाइण्ट ऑपरेशन निर्देशित की। २०११ में तिग्मांशु निर्देशित दो फिल्मे प्रदर्शित हुईः शागिर्द और साहब बीबी और गैंगस्टर। वर्ष २०१२ में धूलिया निर्देशित फिल्म पान सिंह तोमर प्रदर्शित हुई। यह फिल्म चंबल के बाग़ी बने पान सिंह तोमर, जो बाधा दौड़ में ७ बार का राष्ट्रीय रिकार्डधारी था, के जीवन पर आधारित थी। बैंडिट क्वीन करते समय ही तिग्मांशु ने पान सिंह के बारे में सुना था। इस फिल्म में इरफ़ान खान मुख्य भूमिका में थे। इस फिल्म के निर्देशन के लिये तिग्मांशु की खासी सराहना हुई। इस फिल्म ने बॉक्स ऑफिस पर भी अच्छा प्रदर्शन किया। तिग्मांशु द्वारा निर्देशित लेटेस्ट फिल्म मिलन टॉकीज है जिसमें अली फज़ल और श्रद्धा श्रीनाथ मुख्य भूमिका में हैं।
बतौर अभिनेता तिग्मांशु ने अपने कैरियर की शुरुआत अनुराग कश्यप निर्देशित फिल्म गैंग्स ऑफ़ वासेपुर-भाग १ से की। इस फिल्म के भाग १ और भाग २ दोनो में उन्होने रामाधीर सिंह का किरदार निभाया। इस किरदार के लिए धूलिया को निर्देशक की सराहना भी मिली। अनुराग कश्यप के अनुसार,"तिग्मांशु हमेशा से ही अच्छे अभिनेता रहे हैं"। इससे पहले अनुराग ने भी तिग्मांशु की फिल्म शागिर्द (२0११) में बंटी भैया की भूमिका निभाई थी। तिग्मांशु ने 15 मार्च 2019 को रिलीज हुई बॉलीवुड फिल्म Milan Talkies में भी अभिनय किया जिसमें उन्होंने अली फज़ल के पिता की भूमिका अदा की है।
अबाया
अबाया (अरबी: عباية) उत्तरी अफ्रीका और अरब प्रायद्वीप में इस्लामी दुनिया के सहित भागों में कुछ महिलाओं द्वारा पहना जाता है पारंपरिक "अबायाट" काले होते हैं और या तो कपड़े के एक बड़े वर्ग या कंधे या सिर से लिपटी हो सकता हैएक लंबे क़फ़तान। अबाया चेहरे, पैर और हाथ को छोड़कर पूरे शरीर को शामिल किया गया। यह नकाब, एक चेहरा है, लेकिन सभी आँखों को कवर घूंघट के साथ पहना जा सकता है। कुछ महिलाओं के लंबे काले दस्ताने पहनने के लिए चुनते हैं, तो उनके हाथों के रूप में अच्छी तरह से कवर किया जाता है।
इन्डोनेशियाई और मलेशियाई महिलाओं की परंपरागत पोशाक केबाया, अबाया से उसका नाम हो जाता है।
يَا أَيُّهَا النَّبِيُّ قُل لِّأَزْوَاجِكَ وَبَنَاتِكَ وَنِسَاءِ الْمُؤْمِنِينَ يُدْنِينَ عَلَيْهِنَّ مِن جَلَابِيبِهِنَّ ذَٰلِكَ أَدْنَىٰ أَن يُعْرَفْنَ فَلَا يُؤْذَيْنَ وَكَانَ اللَّهُ غَفُورًا رَّحِيمًا -قران ٣٣:١٥
अनुवाद: "प्रथम पैग़म्बर अपनी पत्नियों और बेटियों और मुसलमानों की महिलाओं से कह दो कि (बाहर निकला तो) अपने (मूंहों) पर चादर लटका (कर घूंघट निकाल) लिया करें. यह बात उनके लिए सबब पहचान (वामतयाज़) होगा तो कोई उन्हें आईंज़ा न देगा. ईश्वर देने वाला मेहरबान है।"
अबाया बड़े सल्फ़ी मुस्लिमानों आबादी वाले देशों में सबसे आम है, पूरे शरीर के रूप में, चेहरे और हाथ सहित आवारह के तत्वों पर विचार कर रहे हैं: कि जो खून या शादी से असंबंधित पुरुषों से सार्वजनिक में छुपा किया जाना चाहिए।
कुछ अरब राज्यों और सऊदी अरब के बाहर, जैसे मुस्लिम बहुल आबादी के साथ देश में हिन्दुस्तान, इंडोनेशिया, ईरान और पाकिस्तान असामान्य है, लेकिन उन देशों में कई वह पहनना।
सऊदी अरब में, वे महिलाओं को सार्वजनिक रूप से कवर करने के लिए आवश्यकता होती है।.
ईरान में, कवर अक्सर एक "चदोर" रूप में संदर्भित किया जाता है। दक्षिण एशिया में, वह एक बुर्का के रूप में जाना जाता है।